Heimsmeistaramót landsliða í knattspyrnu karla 1938

Heimsmeistaramót landsliða í knattspyrnu karla 1938 eða HM 1938 var haldið í Frakklandi dagana 4. júní til 19. júní. Þetta var þriðja heimsmeistarakeppnin og tókst Ítölum að verja titil sinn frá fjórum árum fyrr. Alls skráðu 37 lið sig til leiks, þótt allnokkur drægju sig síðar úr keppni. Sextán lið kepptu í úrslitakeppninni og léku þar alls átján leiki.

 Val á gestgjöfum 
Auk Frakka sóttust Þjóðverjar og Argentínumenn eftir því að halda keppnina. Kosið var milli landanna þriggja á þingi Alþjóðaknattspyrnusambandsins í Berlín árið 1936. Frakkland vann með yfirburðum, hlaut 19 af 23 atkvæðum. Argentínumenn brugðust ókvæða við niðurstöðunni, þar sem þeir töldu sig hafa vilyrði fyrir því að HM yrði til skiptis haldið í Evrópu og Suður-Ameríku. Argentína ákvað því að sniðganga keppnina og það sama gerði Úrúgvæ.

 Forkeppni 
37 þjóðir skráðu sig til leiks að berjast um 14 sæti í úrslitakeppninni, til viðbótar við heimamenn Frakka og ríkjandi heimsmeistara Ítala. Þegar til átti að taka drógu mörg þessara liða sig úr keppni. Þannig komust Kúbverjar í sína fyrstu og einu úrslitakeppni HM eftir að fimm önnur lið frá Mið- og Norður-Ameríku hættu við þátttöku. Í Asíukeppninni voru tvö lið skráð til leiks, en Japan dró sig til baka svo Hollensku Vestur Indíur (í dag Indónesía) komust áfram. Brasilía fékk sömuleiðis farmiðann til Frakklands án keppni.

23 lið tóku þátt í Evrópuhluta forkeppninnar, þar á meðal Egyptaland og Palestína. Egyptar drógust gegn Rúmenum en neyddust til að gefa leikinn þar sem liðin áttu að mætast í Ramadan. Lítið varð um óvænt úrslit í leikjunum. Austurríkismenn tryggðu sér sæti með sigri á Lettum, en eftir innlimun Austurríkis í Þýskaland var landsliðið lagt niður og léku nokkrir austurrísku leikmannanna undir merkjum Þýskalands á mótinu. Alþjóðaknattspyrnusambandið bauð Englendingum lausa sætið sem sigurvegurum í knattspyrnukeppni Stóra-Bretlands, en þeir afþökkuðu.

 Þátttökulið 
Sextán lið unnu sér þátttökurétt í mótinu, áður en að því kom drógu Austurríkismenn sig úr keppni eftir innlimun landsins í Þýskaland. Af þeim fimmtán liðum sem mættu til leiks komu tólf frá Evrópu en aðeins eitt frá Suður-Ameríku, sem og Norður-Ameríku og Asíu.

 20px Belgía
 20px Brasilía
 20px Frakkland (gestgjafar)
 20px Holland
 20px Hollensku Vestur-Indíur

 20px Ítalía (meistarar)
 20px Kúba
 20px Noregur
 20px Pólland
 20px Rúmenía

 20px Sviss
 20px Svíþjóð
 20px Tékkóslóvakía
 20px Ungverjaland
 20px Þýskaland

 Leikvangar 
Áætlað var að leikið yrði á ellefu leikvöngum í tíu borgum á mótinu. Ekkert varð þó úr leiknum sem fara átti fram í Lyon vegna fjarveru Austurríkismanna.
 París París Marseille Stade Olympique de Colombes Parc des Princes Stade Vélodrome Áhorfendur: 60.000 Áhorfendur: 48.712 Áhorfendur: 48.000 200px 200px 200px Lyon Toulouse Bordeaux Stade Gerland Stade Chapou Parc Lescure Áhorfendur: 40.500 Áhorfendur: 35.472 Áhorfendur: 34.694 200px 200px 200px Strasbourg Le Havre Reims Stade de la Meinau Stade Municipal Vélodrome Municipal Áhorfendur: 30.000 Áhorfendur: 22.000 Áhorfendur: 21.684 200px 200px 200px Lille Antibes Stade Victor Boucquey Stade du Fort Carré Áhorfendur: 15.000 Áhorfendur: 7.000 200px 200px

 Keppnin 
 Fyrsta umferð 

Óvæntust urðu úrslitin í einvígi Sviss og Þýskalands. Sepp Herberger þjálfari Þjóðverja hafði byggt upp mjög sterkt lið sem talið var líklegt til afreka. Eftir innlimun Austurríkis, sem einnig hafði mjög sterku landsliði á að skipa bárust fyrirskipanir frá ráðamönnum í Berlín að sameina skyldi liðin tvö. Hið sameinaða lið reyndist hins vegar illa samhæft og lítil vinátta milli leikmanna af ólíkum þjóðernum og lítt þekkt lið frá Sviss reyndist sterkara í tveimur leikjum.

Æsilegasta viðureignin var á milli Brasilíu og Póllands þar sem Brasilíumaðurinn Leonidas sýndi snilli sína. Pólverjinn Ernst Willimowski skoraði fjögur mörk í leiknum, sem lengi var met.

 20px Svíþjóð sat hjá

 Aukaleikir 

 Fjórðungsúrslit 

 Aukaleikur 

 Undanúrslit 
Svíar komust yfir gegn Ungverjum með marki á fyrstu mínútu en sáu svo aldrei til sólar í undanúrslitaleiknum í París. Á sama tíma áttust Brasilía og Ítalía við í hörkuviðureign. Brasilíumenn voru sigurvissir og tóku þá furðulegu ákvörðun að hvíla aðalmarkaskorarann sinn, Leonidas í leiknum. Það reyndist dýrkeypt.

 Bronsleikur 
Leonidas skoraði tvö af fjórum mörkum Brasilíumanna í bronsleiknum og varð þannig einn markahæstur í mótinu með sjö mörk.

 Úrslitaleikur 

Með sigrinum varð ítalska liðið það fyrsta til að verða heimsmeistari utan heimalands síns. Þar sem síðari heimsstyrjöldin olli því að aflýsa þurfti HM í tvígang héldu Ítalir heimsmeistaratitlinum samfleytt í sextán ár, frá 1934 til 1950, lengur en nokkur önnur þjóð.

Markahæstu leikmenn
Leônidas frá Brasilíu varð markakóngur keppninnar. Alls voru 84 mörk skoruð af 42 leikmönnum, tvö þeirra voru sjálfsmark.

7 mörk
 20px Leônidas
5 mörk

 20px György Sárosi
 20px Gyula Zsengellér
  Silvio Piola

4 mörk

  Gino Colaussi
 20px Ernest Wilimowski

 Heimildir 
 RSSSF, Heimsmeistarakeppnin 1938 úrslitagrunnur
Flokkur:Heimsmeistaramót landsliða í knattspyrnu karla
Flokkur:1938